Public procurement notice: Modification Of A Contract/Concession During Its Term
Published: 2018-12-22
Buyer: Rigspolitiet v/Center for Beredskabskommunikation
Country: DK
Contract type: Services
CPV classification: 64210000 | 72317000: Data storage services | 72318000: Data transmission services

Technical requirements: Økonomistyrelsen (senere ændret til Rigspolitiet v/ Center for Beredskabskommunikation, herefter Rigspolitiet) indgik i juni 2007 kontrakt om tilslutning til og brug af et landsdækkende radiobaseret telekommunikationsnet (herefter benævnt "SINE"). Kontrakten blev tildelt Dansk Beredskabskommunikation A/S, jf. bekendtgørelse om indgåede kontrakter 2007/S 132-161732. Forud for tildelingen af kontrakten blev der offentliggjort en udbudsbekendtgørelse i Den Europæiske Unions Tidende samt gennemført en fuldudbudsproces. Nærværende ændring vedrører et tillæg til SINE-kontrakten vedrørende tilføjelse af visse konfigurationer af kontrolrumsinterfacet Integrated Control Center System interface (ICCS).
Kontraktens værdi (inden ændringerne) nedenfor under pkt. VII.2.3) er opgjort på grundlag af prissætningen idet vindende tilbud og under anvendelse af de mængdeangivelser og vægte, der var indeholdt i de beskrivende dokumenter til brug for tilbudsevalueringen. Kontraktens værdi efter ændringerne, som angivet nedenfor under pkt. VII.2.3), er udtryk for denne værdi plus værdien af ændringen omfattet af nærværende bekendtgørelse om ændring. Der er således ikke taget højde for øvrige ændringer i opgørelsen af værdierne.
I relation til tillægget omtalt nedenfor har Rigspolitiet fulgt proceduren i Lov nr. 590 af 2.6.2016 om Klagenævnet for Udbud § 4, jf. bekendtgørelse med henblik på frivillig forudgående gennemsigtighed 2018/S 223-511664. Dermed skal klager indgives til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, jf. Lov nr. 590 af 2.6.2016 om Klagenævnet for Udbud § 7, stk. 3.
I henhold til SINE-kontrakten tilbyder tjenesteyder kontrolrumsinterfacet Integrated Control Center System interface (ICCS) i en konfiguration med op til 5 operatørpladser, der er tilsluttet SINE-Nettet med en enkeltforbindelse (2 Mbps). Rigspolitiet ønsker nu at tilføje følgende konfigurationer af ICCS-interface udstyr medhenblik på politiets anskaffelse heraf:
Det følger af kontrakten, at kontrolrumsinterfacet ICCS kan udvides med flere operatørpladser samt yderligere linjeforbindelser, og ændringen består således i, at priserne for ovennævnte konfigurationer tilføjes kontrakten i medfør af SINE-kontraktens ændringsregler. Det forventes, at værdien af tillægget til kontrakten vil udgøre ca. 5 600 000 DKK, hvilket udgør ca. 0,29% af den oprindelige kontrakts værdi.
Ændringen er omfattet af udbudslovens § 183, fordi ændringen ikke har kunnet forudses af en påpasselig ordregiver, idet staten ikke på tidspunktet for gennemførelsen af udbuddet havde anledning til at bede om priser for yderligere kontrolrumspladser og linjeføringer, og fordi ændringen udgør under 0,3% af den oprindelige kontrakts værdi, samtidig med at kontraktens overordnede karakter ikke ændres som følge af tillægget.


Winner: Dansk Beredskabskommunikation A/S